**Ministru kabineta noteikumu projekta “Valsts atbalsta pašvaldībām piešķiršanas noteikumi par sociālo pakalpojumu nodrošināšanu personas dzīvesvietā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Valsts atbalsta pašvaldībām piešķiršanas noteikumi par sociālo pakalpojumu nodrošināšanu personas dzīvesvietā” (turpmāk – Noteikumu projekts) mērķis ir nodrošināt Sociālo pakalpojumu un sociālās palīdzības likuma 13.panta pirmās daļas 13.punktā noteikto valsts atbalstu pašvaldībām par personām, kuras ir pārtraukušas saņemt valsts finansēto ilgstošas sociālās aprūpes un sociālās rehabilitācijas pakalpojumu institūcijā (turpmāk – VSAC), pārcēlušās uz patstāvīgu dzīvi pašvaldībā un kurām pašvaldības nodrošina sociālos pakalpojumus dzīvesvietā.  Noteikumi stāsies spēkā 2019.gada 1.janvārī. |

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, pamatojoties uz Sociālo pakalpojumu un sociālās palīdzības likuma 13.panta pirmās daļas 13.punktu, kurā noteikts, ka valsts nodrošina atbalstu pašvaldībām, kuras nodrošina sociālos pakalpojumus dzīvesvietā šā likuma 9.¹ panta pirmās daļas 1., 2., 3. un 4.punktā minētajām personām, kuras nesaņem valsts vai pašvaldības finansētus ilgstošas sociālās aprūpes un sociālās rehabilitācijas institūciju pakalpojumus. Ministru kabinets nosaka valsts atbalsta apmēru, kritērijus tā noteikšanai un valsts atbalsta piešķiršanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Sociālo pakalpojumu un sociālās palīdzības likuma 9.1 pantu VSAC pakalpojumus no valsts budžeta finansē:  1) pilngadīgām personām ar garīga rakstura traucējumiem, kuras šajās institūcijās ievietotas līdz 2003.gada 1.janvārim;  2) pilngadīgām neredzīgām personām un personām ar smagiem un ļoti smagiem garīga rakstura traucējumiem, kurām funkcionālo traucējumu smaguma pakāpes un aprūpes līmeņa dēļ nepieciešams saņemt pakalpojumu ilgstošas sociālās aprūpes un sociālās rehabilitācijas institūcijā;  3) bērniem ar smagiem un ļoti smagiem garīgās un fiziskās attīstības traucējumiem vecumā līdz četriem gadiem, kuriem funkcionālo traucējumu smaguma pakāpes dēļ nav iespējams nodrošināt aprūpi ģimenē, pie aizbildņa vai audžuģimenē;  4) bērniem ar smagiem un ļoti smagiem garīga rakstura traucējumiem vecumā no četriem līdz 18 gadiem, kuriem funkcionālo traucējumu smaguma pakāpes dēļ nav iespējams nodrošināt aprūpi ģimenē, pie aizbildņa vai audžuģimenē;  5) bāreņiem vecumā līdz diviem gadiem - uz laiku, līdz tiek uzsākta aprūpe pie aizbildņa vai audžuģimenē, bet kopumā ne ilgāk kā sešus mēnešus, šajā periodā neieskaitot bērna adopcijas procesu, ja tas uzsākts pirmo sešu mēnešu laikā kopš bērna ievietošanas ilgstošas sociālās aprūpes un sociālās rehabilitācijas institūcijā;  6) bez vecāku gādības palikušiem bērniem vecumā līdz diviem gadiem - uz laiku, līdz bērns atgriežas ģimenē vai tiek uzsākta viņa aprūpe pie aizbildņa vai audžuģimenē, bet kopumā ne ilgāk kā sešus mēnešus, šajā periodā neieskaitot bērna adopcijas procesu, ja tas uzsākts pirmo sešu mēnešu laikā kopš bērna ievietošanas ilgstošas sociālās aprūpes un sociālās rehabilitācijas institūcijā.  VSAC pakalpojuma nodrošināšanai valstī ir izveidoti pieci valsts sociālās aprūpes centri ar 27 filiālēm un 4187 vietām uz 01.01.2018. (294 bērniem un 3893 pieaugušām personām ar smagu un ļoti smagu invaliditāti, kā arī noslēgti līgumi ar 10 ilgstošas sociālās aprūpes un sociālās rehabilitācijas pakalpojuma sniedzējiem par 979 vietām personām ar smagiem garīga rakstura traucējumiem).  Saskaņā ar Sociālo pakalpojumu un sociālās palīdzības likuma 9.pantu, pašvaldībai, kuras teritorijā ir deklarētā personas dzīvesvieta, ir pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību. Pašvaldība nodrošina nepieciešamos sociālās aprūpes pakalpojumus dzīvesvietā personām ar garīga rakstura traucējumiem, kurām pēc patstāvīgas dzīves iemaņu apgūšanas sociālās rehabilitācijas programmas ietvaros nav nepieciešama pakalpojumu sniegšana VSAC un kurām pakalpojumu sniegšana pārtraukta Sociālo pakalpojumu un sociālās palīdzības likuma 28.panta trešajā un 3.1 daļā noteiktajā kārtībā.  Attiecībā uz pilngadīgām personām VSAC ir jāmeklē risinājums, jo saskaņā ar ANO 2006.gada 13.decembra “Konvencijas par personu ar invaliditāti tiesībām”, kuru Saeima ratificēja 2010.gada 28.janvārī, 19.pantu konvencijas dalībvalstis atzīst, ka visām personām ar invaliditāti ir vienlīdzīgas tiesības dzīvot sabiedrībā ar tādu pašu izvēles brīvību kā citiem cilvēkiem. Dalībvalstīm ir jāveic efektīvi un atbilstoši pasākumi, lai atvieglotu personām ar invaliditāti šo tiesību izmantošanu, pilnīgu iekļaušanos un līdzdalību sabiedrības dzīvē. Konvenciju ir ratificējušas ne tikai atsevišķas dalībvalstis, t.sk. Latvija, bet arī Eiropas Savienība (turpmāk – ES), un Eiropas Komisija ir mērķtiecīgi norādījusi, ka pārejai uz sabiedrībā balstītu aprūpi ir jākļūst par katras dalībvalsts prioritāti.  Deinstitucionalizācijas ietvaros ir paredzēts reformēt sociālās aprūpes un sociālās rehabilitācijas pakalpojumu sistēmu, nodrošinot, ka pilngadīgas personas un bērni ar funkcionāliem traucējumiem, t.sk. garīgās attīstības traucējumiem, dzīvotu ārpus lielām institūcijām, saņemot viņu vajadzībām atbilstošus sociālās rehabilitācijas un aprūpes pakalpojumus.  Virziens uz deinstitucionalizāciju, sekmējot Latvijas Republikas tiesībsarga 2013.gada 15.februāra ziņojumā Nr.1-12/2 „Par valsts sociālās aprūpes centriem pilngadīgām personām ar garīga rakstura traucējumiem” norādīto rekomendāciju ieviešanu, tika nostiprināts jau 2013.gadā, kad Ministru kabinetā tika pieņemtas „Pamatnostādnes sociālo pakalpojumu attīstībai 2014.-2020.gadam” (Ministru kabineta 2013.gada 4.decembra rīkojums Nr.589) (turpmāk – Pamatnostādnes), nostiprinot 3 darbības virzienus: 1) deinstitucionalizācija, 2) sabiedrībā balstīti, pēctecīgi un klienta individuālajām vajadzībām atbilstoši sociālie pakalpojumi, 3) efektīva sociālo pakalpojumu pārvaldība, paredzot vismaz trīs valsts sociālās aprūpes centru filiāļu darbības izbeigšanu, sabiedrībā balstītu sociālās aprūpes un sociālās rehabilitācijas pakalpojumu attīstību un principa “nauda seko klientam” ieviešanu. Tā kā kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamības palielināšana personām ar invaliditāti un bērniem nav iespējama bez lieliem finanšu ieguldījumiem, Ministru kabinetā tika iesniegti un pieņemti Ministru kabineta 2015.gada 16.jūnija noteikumi Nr.313 “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi”” (turpmāk – MK noteikumi Nr.313), kas nosaka kārtību, kādā īsteno minētās darbības programmas atbalsta mērķa pasākumu, un deva iespēju sabiedrībā balstītu sociālo pakalpojumu attīstībai piesaistīt ES finansējumu.  Pamatnostādnes paredz, ka īstenojot turpmākās rīcības plānojumā paredzētos deinstitucionalizācijas pasākumus un attīstot sabiedrībā balstītos sociālos pakalpojumus, palielināsies bērnu, bērnu ar invaliditāti un pilngadīgu personu ar funkcionāliem traucējumiem iespējas dzīvot ģimeniskā vidē, īstenot savas pamattiesības uz neatkarīgu dzīvi. Plānots, ka klientu vietu skaits VSAC pilngadīgām personām tiks samazināts par 1000 klientu vietām un uz dzīvi sabiedrībā no minētajām institūcijām dosies 700 klienti. Savukārt VSAC pakalpojumi jauniem klientiem tiks piedāvāti tikai galējas nepieciešamības gadījumā personām ar ļoti smagiem funkcionāliem traucējumiem. Bērnu sociālās aprūpes institūciju deinstitucionalizācijas ietvaros vismaz par 60% tiks samazināts bērnu skaits, kas ir ievietoti un atrodas bērnu sociālās aprūpes iestādēs ilgāk par 3 mēnešiem (vecumā līdz 3 gadiem) vai ilgāk par 6 mēnešiem (vecumā no 3 – 18 gadiem). Lai nodrošinātu sekmīgu deinstitucionalizācijas procesu, pamatnostādnēs ir paredzēti pasākumi sabiedrībā balstītu sociālo pakalpojumu attīstībai, esošo finansiālo motivācijas mehānismu alternatīvo pakalpojumu attīstīšanai pilnveidošana, kā arī jaunu instrumentu (principa „nauda seko klientam”) ieviešana. Līdz ar to plānots ka mazināsies institucionālās aprūpes pakalpojumu dominēšana, un tiks veicināta personu iekļaušanās sabiedrībā, izglītības sistēmā un darba tirgū.  Līdz 2018.gada 30.jūnijam atbilstoši MK noteikumos Nr.313 noteiktajam tiek izstrādāti plānošanas reģionu deinstitucionalizācijas plāni, kuros, pēc mērķa grupas personu individuālo vajadzību izvērtēšanas un atbalsta plānu izstrādes, būs noteikts personām ar garīga rakstura traucējumiem, ārpusģimenes aprūpē esošiem bērniem un bērniem ar funkcionāliem traucējumiem, kas dzīvo ģimenēs, nepieciešamo sabiedrībā balstīto sociālo pakalpojumu veids, apjoms un izvietojums.  Īstenojot deinstitucionalizācijas plānus, tiek plānots sasniegt šādus rādītājus:  - 700 klienti atstājuši ilgstošās aprūpes institūcijas;  - 1400 personām sniegti sociālie pakalpojumi, novēršot nonākšanu institūcijās;  - slēgtas vismaz 3 VSAC filiāles  - klientu vietu skaits VSAC samazinājies par 1000;  - sabiedrībā balstīto pakalpojumu īpatsvars pieaudzis no 20 līdz 45%;  - bērnu skaits, kas ievietoti ilgstošās aprūpes institūcijās ilgāk par 3-6 mēnešiem samazinājies par 60%;  - bērnu skaits valsts un pašvaldību institūcijās kopā samazinājies līdz 720 (2012.g. – 1799) u.c.  Plānošanas reģioni ir noslēguši sadarbības līgumus par dalību deinstitucionalizācijas projektos ar 115 pašvaldībām (97%). Būtisks nosacījums, kas tika izvirzīts no pašvaldību puses deinstitucionalizācijas plānu īstenošanai, bija nodrošināt no valsts atbalstu izveidoto sabiedrībā balstīto sociālo pakalpojumu ilgtspējas uzturēšanu pēc Deinstitucionalizācijas projektu beigām, t.i. lai sniegtu sociālos pakalpojumus ilgtermiņā projekta mērķgrupām, t.sk. personām ar garīga rakstura traucējumiem, kas pāries no VSAC uz patstāvīgu dzīvi pašvaldībās.  Saskaņā ar [pārskatiem par ilgstošas sociālās aprūpes un sociālās rehabilitācijas pakalpojumu sniegšanu](http://www.lm.gov.lv/upload/statistika/a/ilgst_aprupe_2016_29122017.xls) par 2014.-2016. gadiem personu skaits, kas vidēji gadā pārceļas no VSAC uz pastāvīgu dzīvi pašvaldībās, ir 61 persona.  Lielākā daļa no pašlaik VSAC dzīvojošām 700 personām, kas laika posmā līdz 2021. gadam pāries uz dzīvi sabiedrībā, to varēs izdarīt, sākot ar 2019. gadu, kad ar ERAF atbalstu pašvaldībās būs izveidota viņiem nepieciešamā sabiedrībā balstītu sociālo pakalpojumu infrastruktūra. Bet personas, kuru iziešana no institūcijām būs iespējama bez papildus infrastruktūras izveides, atbilstoši individuālajos atbalsta plānos noteiktajam, to var darīt jau ātrāk – nelielā skaitā, sākot ar 2017. gadu.  Tiek pieņemts, ka 5 deinstitucionalizācijas projektu atbalstītas personas izies no VSAC laikā no 2017. gada beigām līdz 2018. gada beigām, un no 2019. beigām līdz 2020. gada beigām (deinstitucionalizācijas projekti pakalpojumus katrai personai finansē 2 gadus) pretendēs uz valsts budžeta finansējumu. 2019. gada pirmajos trīs ceturkšņos no VSAC varētu iziet vidēji 15 personas ceturksnī (puse no vidējā statistiskā rādītāja), 2019. gada 4.ceturksnī tās varētu būt jau 30 personas, jo pakāpeniski tiks sagatavota ar ERAF atbalstu izveidotā infrastruktūra. Laikā no 2020. līdz 2022. gadam no institūcijām varētu iziet 50 personas ceturksnī, jo būs izveidota nepieciešamā sociālo pakalpojumu infrastruktūra. Šīm personām valsts budžeta finansējumu lielākoties vajadzēs 2 gadus pēc iziešanas brīža.  Tiek pieņemts, ka puse no personām, kas vidēji statistiski iziet no institūcijas, nesaņems deinstitucionalizācijas projekta finansētus pakalpojumus, tāpēc viņiem valsts budžeta finansējumu vajadzēs uzreiz. Jāņem vērā, ka 2024. gada sākumā valsts budžeta finansējums būs vajadzīgs visām 700 personām, jo pēc 2023. gada deinstitucionalizācijas projektu finansējums vairs nebūs pieejams.  Nodibinājuma “Sociālo pakalpojumu aģentūra” īstenotā projektā “Drošu ģimenes vidi Latvijas bērniem!” ir veikta aptauja par esošo audžuģimeņu specializācijas iespējām, un tās provizoriskie rezultāti liecina, ka aptuveni 90 audžuģimenes varētu būt gatavas uzņemt bērnus ar garīgu atpalicību, garīga rakstura traucējumiem vai citiem funkcionāliem traucējumiem.  Pieņemot, ka 2018.gadā un turpmākajos gados par specializētajām audžuģimenēm kļūs gan daļa no esošajām audžuģimenēm, gan jaunas audžuģimenes un to, ka daļa ārpusģimenes aprūpē esošo bērnu, kas šobrīd saņem pakalpojumus VSAC, gadījumā, ja pašvaldība nodrošinātu atbilstošus sabiedrībā balstītus sociālos pakalpojumus dzīvesvietā, varētu atgriezties savā bioloģiskajā ģimenē, vai nonākt aizbildnībā, audžuģimenē vai adopcijā, tiek prognozēts, ka vidēji 90 bērni ar smagiem garīga rakstura traucējumiem vecumā no četriem līdz astoņpadsmit gadiem varētu pāriet no VSAC uz dzīvi ģimenē deinstitucionalizācijas projekta ietvaros.  Ņemot vērā, ka, sākot ar 2018. gada 1. jūliju, darbību uzsāk specializētās audžuģimenes, un ir svarīgi veicināt, lai specializēto audžuģimeņu aprūpē pēc iespējas ātrāk nonāk bērni ar smagiem funkcionāliem traucējumiem, kuri pirms tam aprūpi ir saņēmuši VSAC, Noteikumu projekts paredz, ka valsts atbalsts sabiedrībā balstītu sociālo pakalpojumu finansēšanai, sākot ar 2019.gada 1. janvāri, ir attiecināms arī uz bērniem, kas pārcēlušies no VSAC uz audžuģimenēm, t.sk., specializētajām audžuģimenēm, aizbildņiem vai atgriezušies bioloģiskajās ģimenēs, sākot ar 2018. gada 1. jūliju.  Noteikumu projektā paredzētais tiesiskais regulējums nosaka:  - kritērijus valsts atbalsta piešķiršanai pašvaldībām, kuras nodrošina sociālos pakalpojumus personas dzīvesvietā;  - valsts atbalsta apmēru;  - valsts atbalsta piešķiršanas kārtību.  Attiecībā uz valsts atbalsta maksimālo apmēru noteikumu projekts (9.punkts) nosaka, ka valsts atbalsta apmērs pašvaldībai par sociālo pakalpojumu dzīvesvietā nodrošināšanu vienai šo noteikumu 3.punktā minētajai personai kalendārajā gadā nepārsniedz 65% no kalendārajā gadā plānotajiem dotācijas no vispārējiem ieņēmumiem izdevumiem vidēji uz vienu klienta vietu VSAC uz kārtējā gada 1.janvāri.  Ņemot vērā, ka valsts sociālās aprūpes centriem gadā tiek plānotas fiksētās izmaksas, kuras neietekmē klientu skaits institūcijā, piem., NĪN, remontdarbu, ēku uzturēšanas, apkures un u.c. fiksētie izdevumi, valsts atbalsta maksimālo apmēru pašvaldībai par sociālo pakalpojumu dzīvesvietā nodrošināšanu, šo noteikumu 3.punktā minētajai personai, kalendārajā gadā aprēķina atbilstoši plānotajai dotācijai no vispārējiem ieņēmumiem valsts sociālās aprūpes centros uzturēšanas izdevumu segšanai uz 1 klienta vietu, piemērojot koeficientu 0.65.  Noteikumu projekta 17. punkts paredz, ka valsts atbalstu piešķir pašvaldības budžeta izdevumiem, bet nekompensē to izdevumu daļu, kas tiek segti Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu ietvaros, kā arī no citiem finanšu avotiem, kas nav pašvaldības budžets.  Noteikumu projektā paredzētā valsts atbalsta ieviešana ļaus pašvaldībām, kas nodrošina sociālos pakalpojumus pašvaldības izveidotajās sociālo pakalpojumu sniegšanas vietās vai noslēgušas līgumus ar citiem sociālo pakalpojumu sniedzēju reģistrā reģistrētiem sociālo pakalpojumu sniedzējiem, kas sniedz aprūpi mājās, ģimenes asistenta, dienas centra, dienas aprūpes centra, grupu mājas (dzīvokļa), specializētās darbnīcas, sociālās un psihosociālās rehabilitācijas pakalpojumus, speciālistu konsultāciju, individuālā atbalsta, atbalsta grupas un grupu nodarbību pakalpojumus, kā arī citus sociālos pakalpojumus dzīvesvietā, kuru nepieciešamība ir noteikta personai izstrādātajā individuālajā sociālās rehabilitācijas vai sociālās aprūpes plānā, ilgtermiņā uzturēt un pakāpeniski paplašināt sabiedrībā balstīto pakalpojumu klāstu, tādējādi veicinot personu skaita samazināšanos institucionālajā aprūpē.  Valsts atbalstu piešķirs Labklājības ministrija, pamatojoties uz pašvaldību iesniegtiem pārskatiem par sociālo pakalpojumu sniegšanu dzīvesvietā. |
| 3. | Projekta izstrādē iesaistītās institūcijas un publiskas personas kapitālsabiedrības | Pašvaldības, LPS, VSAC. |
| 4. | Cita informācija | Nav. |

|  |  |  |
| --- | --- | --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā paredzētais valsts atbalsts pašvaldībām uzlabos sabiedrībā balstītu sociālo pakalpojumu pieejamību šādām sabiedrības mērķgrupām:   * pilngadīgām neredzīgām personām un personām ar smagiem un ļoti smagiem garīga rakstura traucējumiem, kurām pārtraukts valsts finansētais ilgstošas sociālās aprūpes un sociālās rehabilitācijas institūciju pakalpojums un nodrošināti sociālie pakalpojumi dzīvesvietā; * bērniem ar smagiem un ļoti smagiem garīgās un fiziskās attīstības traucējumiem vai garīga rakstura traucējumiem, kuriem pēc valsts finansētā ilgstošas sociālās aprūpes un sociālās rehabilitācijas institūciju pakalpojuma pārtraukšanas nodrošināta aprūpe ģimenē, pie aizbildņa vai audžuģimenē un sociālie pakalpojumi dzīvesvietā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētā valsts atbalsta administrēšanai un uzraudzībai Labklājības ministrijas darbiniekiem būs jāveic šādi papildu pienākumi:  - pakalpojuma finanšu uzraudzība un finanšu informācijas analīze, savlaicīga finanšu risku identifikācija un priekšlikumu izstrāde turpmākajai rīcībai efektīvai finanšu pārvaldībai;  - finanšu uzskaite, iesniegto atskaišu atbilstības pārbaude;  - ikgadējā atbalsta apjoma aprēķināšana, norēķinu veikšana;  - kontrole par pašvaldībām piešķirtā valsts atbalsta izlietojumu;  - u.c. pienākumi.  Papildu darbu izpilde tiks nodrošināta Labklājības ministrijai piešķirto amata vietu ietvaros. |
| 3. | Administratīvo izmaksu monetārs novērtējums | Noteikumu projektā plānotā valsts atbalsta administrēšanas izdevumu nodrošināšanai Labklājības ministrijai, sākot ar 2019. gadu, būs nepieciešami papildu valsts budžeta līdzekļi 20 549 euro apmērā. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2018.gads** | | Turpmākie trīs gadi (*euro*) | | | | |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | **2019.g.** | | **2020.g.** | | **2021.g.** |
| Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2018.gadm | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2019.gadam | Izmaiņas, salīdzinot ar vidēja termiņa budžeta ietvaru 2019. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **77 633 899** | **0** | **74 927 504** | **0** | **74 962 469** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi   tai skaitā: | 77 633 899 | 0 | 74 927 504 | 0 | 74 962 469 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| *05.01.00 “Sociālās rehabilitācijas valsts programmas"* | *34 373 716* | *0* | *33 381 445* | *0* | *33 416 410* | *0* | *0* |
| *05.03.00 “Aprūpe valsts sociālās aprūpes institūcijās"* | *39 012 016* | *0* | *37 427 442* | *-20 549* | *37 427 442* | *-20 549* | *-20 549* |
| *97.01.00."Labklājības nozares vadība un politikas plānošana"* | *4 248 167* | *0* | *4 118 617* | *20 549* | *4 118 617* | *20 549* | *20 549* |
| 1.3. pašvaldību budžets | 0 | 0 | 0 | 0 | 0 | 0 | 0 |
| 1. **Budžeta izdevumi:** | **77 647 035** | **0** | **74 927 504** | **0** | **74 962 469** | **0** | **0** |
| 2.1. valsts pamatbudžets | 77 647 035 | 0 | 74 927 504 | 0 | 74 962 469 | 0 | 0 |
| *05.01.00 “Sociālās rehabilitācijas valsts programmas"* | *34 373 716* | *0* | *33 381 445* | *0* | *33 416 410* | *0* | *0* |
| *05.03.00 “Aprūpe valsts sociālās aprūpes institūcijās"* | *39 025 152* | *0* | *37 427 442* | *20 549* | *37 427 442* | *20 549* | *20 549* |
| *97.01.00."Labklājības nozares vadība un politikas plānošana"* | *4 248 167* | *0* | *4 118 617* | -20 549 | *4 118 617* | *-20 549* | *-20 549* |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **0** | **0** | **0** | **0** |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar 2019.gadu valsts sniegs atbalstu pašvaldībām, kuras nodrošina sociālos pakalpojumus dzīvesvietā (aprūpi mājās, ģimenes asistenta, dienas centra, dienas aprūpes centra, grupu mājas (dzīvokļa), specializētās darbnīcas, sociālās un psihosociālās rehabilitācijas pakalpojumus, speciālistu konsultāciju, individuālā atbalsta, atbalsta grupas un grupu nodarbību pakalpojumus, kā arī citus sociālos pakalpojumus dzīvesvietā, kuru nepieciešamība ir noteikta personai izstrādātajā individuālajā sociālās rehabilitācijas vai sociālās aprūpes plānā).  Valsts atbalstu pašvaldībām piešķir, lai daļēji kompensētu pašvaldību izmaksas par sniegtajiem sociāliem pakalpojumiem dzīvesvietā pilngadīgām neredzīgām personām un personām ar smagiem un ļoti smagiem garīga rakstura traucējumiem, kurām pārtraukts valsts finansētais ilgstošas sociālās aprūpes un sociālās rehabilitācijas institūciju pakalpojums, un bērniem ar smagiem un ļoti smagiem garīgās un fiziskās attīstības traucējumiem vai garīga rakstura traucējumiem, kuriem pēc valsts finansētā ilgstošas sociālās aprūpes un sociālās rehabilitācijas institūciju pakalpojuma pārtraukšanas nodrošināta aprūpe ģimenē, pie aizbildņa vai audžuģimenē un sociālie pakalpojumi dzīvesvietā.  Plānots, ka līdz 2022. gadam 890 personām tiks pārtraukts pakalpojums valsts finansētā ilgstošas sociālās aprūpes un sociālās rehabilitācijas institūcijā, *skat. zemāk. tabulu*.   |  |  |  |  |  |  |  | | --- | --- | --- | --- | --- | --- | --- | | **X** | **2018** | **2019** | **2020** | **2021** | **2022** | **Turpmāk ik gadu** | | 1.Pilngadīgu personu skaits, kurām pārtraukts valsts finansētais ilgstošas sociālās aprūpes un sociālās rehabilitācijas institūciju pakalpojums | 25 | 100 | 300 | 500 | 700 | **730** | | ***t.sk. personu skaits ar valsts atbalstu*** | ***x*** | **37** | **89** | **196** | **428** | | 2. Nepilngadīgu personu skaits, kurām pārtraukts valsts finansētais ilgstošas sociālās aprūpes un sociālās rehabilitācijas institūciju pakalpojums | 10 | 40 | 80 | 120 | 160 | **160** | | ***t.sk. personu skaits ar valsts atbalstu*** | ***x*** | **40** | **80** | **120** | **160** |   Valsts atbalsta izmaksu pašvaldībām veic Labklājības ministrija.  Valsts atbalsta apmēru pašvaldībām sociālo pakalpojumu dzīvesvietā nodrošināšanai vienai personai mēnesī aprēķina atbilstoši zemāk esošajai formulai.  Valsts līdzfinansējumu pašvaldībām vienai personai n.gadam aprēķina atbilstoši formulai:   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | **Qp/gadā** | **=** | **D** | **-** | **G.dz.** | **-** | **Vp** | **-** | **SP** | **X** | **0.65** | ,kur | | **Plānotais klientu vietu skaits vidēji mēnesī** | | | | | | | | *Qp/gadā* | *-* | *valsts līdzfinansējumu pašvaldībām vienai personai n.gadam;* | | | | | | | | | | | *D* | *-* | *Dotācija no vispārējiem ieņēmumiem n.gadā valsts budžeta programmā 05.00.00 "Valsts sociālie pakalpojumi" apakšprogrammā 05.03.00 “Aprūpe valsts sociālās aprūpes institūcijās” kopā.* | | | | | | | | | | | *G.dz.* | *-* | *plānotais finansējums n.gadā valsts sociālās aprūpes centra „Vidzeme” filiāles „Rūja” grupu dzīvokļu finansēšanai;* | | | | | | | | | | | *Vp* | *-* | *īpašiem mērķiem iezīmētais finansējums;* | | | | | | | | | | | *SP* | *-* | *EKK 6000 „Sociālie pabalsti” plānotais finansējums n.gadā EKK 6239 „Pārējie valsts pabalsti un kompensācijas” (maksājumi personīgiem izdevumiem ilgstošas sociālās aprūpes iestādē dzīvojošai personai, ja nav pensija);* | | | | | | | | | | | *Plānotais klientu vietu skaits vidēji mēnesī* | *-* | *Plānotais klientu vietu skaits vidēji mēnesī n.gadā valsts ilgstošas sociālās aprūpes iestādēs apakšprogrammā 05.03.00 "Aprūpe valsts sociālās aprūpes institūcijās";* | | | | | | | | | | | *0.65* | *-* | *piemērojamais koeficients līdzfinansējuma apjoma aprēķināšanai pašvaldībām.* | | | | | | | | | |   Valsts atbalstu pašvaldībām vienai personai n.gadam mēnesī aprēķina atbilstoši formulai:   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | **Qp/mēn** | **=** | **Qp/gadā** | ,kur |  |  |  |  |  |  |  |  | | **12** |  |  |  |  |  |  |  |  | | *Qp/mēn* | *-* | *valsts līdzfinansējumu pašvaldībām vienai personai n.gada mēnesī;* | | | | | | | | | | | *Qp/gadā* | *-* | *valsts līdzfinansējumu pašvaldībām vienai personai n.gadam;* | | | | | | | | | | | 12 | *-* | *kalendāro mēnešu skaits gadā.* | | | | | | | | | |   Valsts atbalsta apmēru vienai personai 2019. – 2021. gadam\* aprēķina:   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | **€ 4 605.38** | **=** | **€ 31 291 850** | **-** | **€ 63 547** | **-** | **€ 808 584** | **-** | **€ 307 639** | **X** | **0.65** | **,kur** | | **4250** | | | | | | | | *€ 4 605.38* | *-* | *valsts līdzfinansējumu pašvaldībām vienai personai GADĀ periodā 2019.-2021. gads;* | | | | | | | | | | | *€ 31 291 850* | *-* | *Dotācija no vispārējiem ieņēmumiem valsts budžeta programmā 05.00.00 "Valsts sociālie pakalpojumi" apakšprogrammā 05.03.00 “Aprūpe valsts sociālās aprūpes institūcijās” kopā.* | | | | | | | | | | | *€ 63 547* | *-* | *plānotais finansējums n.gadā valsts sociālās aprūpes centra „Vidzeme” filiāles „Rūja” grupu dzīvokļu finansēšanai;* | | | | | | | | | | | *€ 808 584* | *-* | *īpašiem mērķiem iezīmētais finansējums;* | | | | | | | | | | | *€ 307 639* | *-* | *EKK 6000 „Sociālie pabalsti” plānotais finansējums n.gadā EKK 6239 „Pārējie valsts pabalsti un kompensācijas” (maksājumi personīgiem izdevumiem ilgstošas sociālās aprūpes iestādē dzīvojošai personai, ja nav pensija);* | | | | | | | | | | | *4 250* | *-* | *Plānotais klientu vietu skaits vidēji mēnesī 2019. gadā valsts ilgstošas sociālās aprūpes iestādēs apakšprogrammā 05.03.00 "Aprūpe valsts sociālās aprūpes institūcijās";* | | | | | | | | | | | *0.65* | *-* | *piemērojamais koeficients līdzfinansējuma apjoma aprēķināšanai pašvaldībām.* | | | | | | | | | |   Valsts atbalsta apmēru vienai personai mēnesī 2019. – 2021. gadam\* aprēķina:   |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | **€ 383.78** | **=** | **€ 4 605.38** | ,kur |  |  |  |  |  |  |  | | **12** |  |  |  |  |  |  |  | | *€ 383.78* | *-* | *valsts līdzfinansējumu pašvaldībām vienai personai mēnesī 2019. - 2021.gadā;* | | | | | | | | | | *€ 4 605.38* | *-* | *valsts līdzfinansējumu pašvaldībām vienai personai gadā (2019. - 2021.gadā);* | | | | | | | | | | 12 | *-* | *kalendāro mēnešu skaits gadā.* | | | | | | | | |   *\*Aprēķins 2019. - 2021. gada valsts atbalsta apmēram. Katru gadu valsts atbalsta apmērs tiek aprēķināts atbilstoši finansējuma apmēram gadā uz vienu klientu valsts finansētajās ilgstošās aprūpes institūcijās budžeta programmā 05.00.00 "Valsts sociālie pakalpojumi" apakšprogrammā 05.03.00 “Aprūpe valsts sociālās aprūpes institūcijās”*  Aprēķinu valsts atbalsta apmēram pašvaldībām vienai personai mēnesī, personu un finansējuma plūsmai skat. pielikumā:  1.pielikums “Piemērs valsts atbalsta aprēķinam. Aprēķins 2019.gada valsts atbalsta apmēram pašvaldībām vienai personai mēnesī”;  2.pielikums “Personu un finansējuma plūsmas kopsavilkums 2019-2023”;  3.pielikums “Pilngadīgu personu un faktiskā finansējuma plūsma 2019-2023”;  4.pielikums “Nepilngadīgu personu un faktiskā finansējuma plūsma 2019-2023”.  Plānotie **faktiskie izdevumi**, euro:   |  |  |  |  |  |  |  | | --- | --- | --- | --- | --- | --- | --- | |  | **2018.g.** | **2019.g.** | **2020. g.** | **2021.g.** | **2022.g** | **2023.g.** | | NSK izmaksas pilngadīgām personām ar garīga rakstura traucējumiem | 0 | 97 864 | 320 074 | 691 958 | 1 570 434 | 3 361 925 | | NSK izmaksas bērniem ar funkcionāliem traucējumiem | 0 | 115 134 | 299 350 | 483 565 | 667 780 | 736 860 | | NSK izmaksas **kopā** | **0** | **212 999** | **619 423** | **1 175 522** | **2 238 213** | **4 098 785** |   Plānotā **naudas plūsma**, euro:   |  |  |  |  |  |  |  | | --- | --- | --- | --- | --- | --- | --- | |  | **2018.g.** | **2019.g.** | **2020. g.** | **2021.g.** | **2022.g** | **2023.g.** | | NSK izmaksas pilngadīgām personām ar garīga rakstura traucējumiem | 0 | 55 265 | 260 204 | 568 764 | 1 303 322 | 3 361 925 | | NSK izmaksas bērniem ar funkcionāliem traucējumiem | 0 | 69 081 | 253 296 | 437 511 | 621 726 | 736 860 | | NSK izmaksas **kopā** | **0** | **124 345** | **513 500** | **1 006 275** | **1 925 048** | **4 098 785** |   Atbilstoši Sociālo pakalpojumu attīstības pamatnostādnēm 2014.-2020. gadam (apstiprinātas ar Ministru kabineta 2013. gada 4. decembra rīkojumu Nr. 589) (turpmāk – Pamatnostādnes), plānots, ka klientu vietu skaits valsts finansētajās aprūpes institūcijās pieaugušām personām tiks samazināts par 1000 klientu vietām un uz dzīvi sabiedrībā no minētajām institūcijām dosies 700 klienti, kā rezultātā paredzēts arī slēgt trīs VSAC filiāles. Lai sasniegtu pamatnostādnēs izvirzīto mērķi, ministrija plāno samazināt arī iepirkuma procedūras rezultātā nodrošināto klientu vietu skaitu aprūpes iestādēs.  Pamatojoties uz iepriekš minēto, nepieciešamais finansējums, šajos noteikumos plānotā, valsta atbalsta nodrošināšanai apakšprogrammā 05.01.00 “Sociālās rehabilitācijas valsts programmas” pašvaldībām 2019. gadā 124 345 euro apmērā, 2020. gadā 513 500 euro apmērā un 2021.gadā 1 006 275 euro apmērā tiks nodrošināts no apakšprogrammai 05.01.00 “Sociālās rehabilitācijas valsts programmas” (samazināt iepirkuma procedūras rezultātā nodrošināto klientu vietu skaitu aprūpes iestādēs) un apakšprogrammas 05.03.00 “Aprūpe valsts sociālās aprūpes institūcijās” plānotā finansējuma (slēgt trīs VSAC filiāles).  **Papildu nepieciešamie finanšu līdzekļi, ik gadu, sākot ar 2019. gadu:**  Darba samaksa Labklājības ministrijas speciālistam 20 549 euro (1.0 slodze x 1 380.00 euro x 12 mēn + 24.09% (Mēnešalga atbilstoši 10.mēnešalgu grupai MK 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību"). Izdevumi attiecināmi uz apakšprogrammu 97.01.00. “Labklājības nozares vadība un politikas plānošana”.  Labklājības ministrijas darbiniekam, lai nodrošinātu šajos noteikumos plānoto valsts atbalsta administrēšanu un uzraudzību, būs jāveic šādi pienākumi:  - novērtēt šajos noteikumos plānotā valsts atbalsta attīstību un īstenošanu;  - nepieciešamības gadījumā sniegt priekšlikumus valsts atbalsta finansēšanas modelim;  - konsultēt pašvaldības par valsts atbalsta finanšu plānošanas, piešķiršanas un saņemšanas jautājumiem;  - pakalpojuma finanšu uzraudzība un finanšu informācijas analīze, savlaicīga finanšu risku identifikācija un priekšlikumu izstrāde turpmākajai rīcībai efektīvai finanšu pārvaldībai;  - finanšu uzskaite, iesniegto atskaišu atbilstības pārbaude;  - ikgadējā atbalsta apjoma aprēķināšana, norēķinu veikšana;  - kontrole par pašvaldībām piešķirtā valsts atbalsta izlietojumu;  - u.c. pienākumi.  Darbu izpilde tiks nodrošināta labklājības nozarei noteikto amata vietu ietvaros, t.i.:   * 05.03.00 “Aprūpe valsts sociālās aprūpes institūcijās” -1.00 amata vieta; * 97.01.00."Labklājības nozares vadība un politikas plānošana" +1.00 amata vieta. |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| Amata vietu skaita izmaiņas | Labklājības nozares kopējā amata vietu skaitā izmaiņu nav. |
| 7. Cita informācija | Valsts budžetā nepieciešamais finansējums pašvaldībām valsts atbalsta nodrošināšanai plānots no valsts budžeta programmā 05.00.00 “Valsts sociālie pakalpojumi” apakšprogrammā 05.03.00 "Aprūpe valsts sociālās aprūpes institūcijās" un 05.01.00 “Sociālās rehabilitācijas valsts programma” plānotā finansējuma. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |  |  |
| --- | --- | --- |
| **VI Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība bija aicināta līdzdarboties noteikumu projekta izstrādē, 2018.gada 10.jūlijā ievietojot noteikumu projektu tīmekļa vietnē <http://www.lm.gov.lv/text/1789>, kā arī Ministru kabineta mājaslapā, lūdzot viedokli iesniegt elektroniski vai pa pastu Labklājības ministrijai līdz 2018.gada 27. jūlijam. |
| 2. | Sabiedrības līdzdalība projekta izstrādē | Līdz norādītajam termiņam priekšlikumi nav saņemti. |
| 3. | Sabiedrības līdzdalības rezultāti | Priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē iesaistītās institūcijas ir Labklājības ministrija un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministrs J.Reirs

08.08.2018. 10:12, 4103

K.Lasmane, 67021506, [Kristine.Lasmane@lm.gov.lv.](mailto:Kristine.Lasmane@lm.gov.lv.Uzvārds@lm.gov.lv)

S.Strēle, 64331831, [Sandra.Strele@lm.gov.lv.](mailto:Sandra.Strele@lm.gov.lv.%20)